Rižský záliv

Rižský záliv (, ) je záliv, na východnom okraji Baltského mora, pri brehoch Lotyšska a Estónska. Od Baltského mora je oddelený Západoestónskym súostrovím, medzi ktorého ostrovmi je s ním spojený prielivmi Irbenským a Muhuským. Na severovýchode sa nachádza Pernauský záliv. Záliv sa zarezáva do súše 174 km. Jeho rozloha je 18 100 km². Najväčšia hĺbka je 62 m. Teplota vody je v lete do 18 °C a v zime 0 až 1 °C. Od decembra do apríla zamŕza. Slanosť vody je 3,5 až 6 ‰. 

 Pobrežie 
Pobrežie je nízke a prevažne piesčité.

 Ostrovy 
V zálive sa nachádzajú ostrovy Kihnu, Ruhnu, Abruka a Manilaid. Všetky ostrovy patria Estónsku.

 Prítoky 
Do zálivu ústia v Lotyšsku rieky Daugava, Lielupe, Gauja, Roja, Vitrupe, Svetupe a Salaca a v Estónsku rieka Pärnu. Úmorie Rižského zálivu má plochu asi , z toho v Estónsku , Lotyšsku , Litve , Bielorusku  a Rusku .

 Osídlenie pobrežia 
Veľký prístav a hlavné mesto Lotyšska Riga leží v ústí Daugavy. Na južnom brehu leží kúpeľné mesto Jurmala (Lotyšsko), na severnom mesto a kúpele Pärnu (Estónsko) a Kuressaare na ostrove Saaremaa.

 Referencie 

 Iné projekty 

 Zdroj 


Kategória:Zálivy v Baltskom mori